אריאל כהנא

אריאל כהנא (נולד בח' בתשרי ה'תשל"ד, 4 באוקטובר 1973) הוא איש תקשורת ישראלי, עיתונאי ופובליציסט. שימש ככתב המדיני של עיתון "מקור ראשון" וכתב באתר nrg. במאי 2018 מונה לכתב המדיני של עיתון "ישראל היום". זוכה פרס בני ברית לשנת 2022. החל מ-2023 הוא משמש גם פרשן ישראל היום לענייני ארצות הברית. נולד בירושלים למיכאל, ניצול השואה יליד צ'רנוביץ, שעלה ארצה באניית המעפילים כנסת ישראל, ולרבקה (לבית ויסברג), ניצולת שואה ילידת אמסטרדם. ב-1977 הצטרפה משפחתו לגרעין המייסד של בית אל. למד בישיבת בני עקיבא מטה בנימין בבית אל ובישיבת ההסדר אור עציון. שירת כתותחן טנק בחטיבה 500 של חיל השריון. ב-2002 השתתף כחייל מילואים במבצע חומת מגן. את דרכו העיתונאית החל ב-1996 כעורך ומגיש יומני חדשות ברדיו ערוץ 7. בין היתר ראיין את ראשי הממשלה יצחק שמיר ואריאל שרון, שרים, חברי כנסת ואנשי ציבור, הביא את העדות הראשונה בעברית מאסון קריסת מגדלי התאומים. בהמשך שימש ככתב פרלמנטרי מטעם ערוץ 7. במקביל, פרסם כתבות ותחקירים בהצופה וירחון המתנחלים נקודה. ב-2006 הצטרף ככתב ועורך כלכלי למקור ראשון. ב-2009 החל כהנא לשמש הכתב המדיני של מקור ראשון, ובהמשך של מעריב ואתר nrg. ב-2018 עבר לשמש הכתב המדיני של "ישראל היום". בשנת 2023 החל לשמש פאנליסט בנושא המדיני ובנושא יחסי החוץ במהדורת החדשות המרכזית של עכשיו 14. מלבד עבודתו העיתונאית כהנא שימש מורה לכתיבה עיתונאית במכללת הרצוג וכחבר מליאת מועצה אזורית מטה בנימין. נשוי ללימור, מורה, ואב לשבעה. הוא מתגורר בגבע בנימין, שם הוביל הקמת בית ספר קהילתי-תורני וחבר בוועד המקומי. בעל תואר ראשון בלוגיסטיקה וכלכלה מאוניברסיטת בר-אילן ותואר שני בלימודי תקשורת מהאוניברסיטה העברית בירושלים. הוא סיקר רבים מהאירועים המרכזיים שעברו על ישראל בשנים אלה, כגון ההתנתקות בגוש קטיף ובצפון השומרון, הרס תשעת הבתים במאחז עמונה, מלחמת לבנון השנייה, מבצע צוק איתן, ושחרור גלעד שליט. בזירה המדינית סיקר התפתחויות מדיניות משמעותיות רבות, בכלל זה מפגשי נתניהו עם נשיאי ארצות הברית ברק אובמה ודונלד טראמפ, טקס חנוכת שגרירות ארצות הברית בירושלים, מעמד ההכרה האמריקנית בריבונות ישראל על רמת הגולן וטקס השקת עסקת המאה. כמו כן השתתף בעשרות מפגשים של ראש הממשלה בנימין נתניהו עם מנהיגים זרים ברחבי העולם ובישראל, בכלל זה נשיא רוסיה ולדימיר פוטין ואחרים. כהנא סיקר עצרות כלליות של האו"ם, מפגש פסגה של ברית נאט"ו וכנסים ברחבי העולם. בשונה ממרבית עמיתיו לתחום הסיקור המדיני, כהנא נקט קו לאומי וניצי. הוא דחה את הטענות שנפוצו בשנים 2010 והלאה, כאילו ישראל סובלת מבידוד מדיני, הצדיק את מדיניות נתניהו לחזק את קשרי ישראל עם מעצמות אסיה, ושלל את הדרישות לוותר על שטחים ביהודה ושומרון בשל הלחץ הבינלאומי. ככלל, כהנא נקט גישה אוהדת כלפי מדיניות נתניהו במרבית התחומים, למעט היקפי הבנייה הנמוכים בתקופתו בירושלים, יהודה והשומרון. כמו כן, כהנא תקף באופן עקבי את עצימת העיניים הישראלית מההתחמשות המחודשת של חמאס, לאחר כל מבצע נגדו, והיה בין היחידים לעשות זאת. כהנא ראיין אישי ציבור רבים בישראל ומחוצה לה, בכלל זה ראש ממשלת ישראל בנימין נתניהו, נשיא ארצות הברית לשעבר דונלד טראמפ, שר החוץ האמריקני מייק פומפיאו, קנצלר אוסטריה סבסטיאן קורץ, שגרירי ארצות הברית בישראל, דן שפירו ודייוויד פרידמן, סגן נשיא ארצות הברית לשעבר, מייק פנס, המתמודדים הרפובליקנים על נשיאות ארצות הברית, רון דה סנטיס, וויווק רמסוואמי. כהנא מבקר את האקטיביזם השיפוטי וטוען שיש לערוך רפורמה בתפקוד מערכת אכיפת החוק בשל אוזלת ידה באזורים רבים בארץ. כהנא משתתף בכנסים וועידות בארץ ובעולם ומרואיין קבוע בכלי תקשורת ישראלים וזרים. כמו כן הוא מייחס חשיבות רבה לקשרי ישראל והתפוצות, ובין היתר השתתף ב"עימות הגדול" של הוועד היהודי האמריקני ב-2023. בשנת 2016 פרסם את החוברת "מיקרופון, מקלדת והמקורות: 50 ערכים על עיתונאות ויהדות". ב-2009 פרסם כהנא שארגוני השמאל בצלם, עדאלה, האגודה לזכויות האזרח, שלום עכשיו, יוזמת ז'נבה, מחסום ווטש ושוברים שתיקה מקבלים מימון ממדינות זרות החברות באיחוד האירופי. פרסום זה היה אחד הגורמים שהניעו את הכנסת לחוקק את חוק חובת גילוי לגבי מי שנתמך על ידי ישות מדינית זרה. ב-2018 פרסם תחקיר משלים על פעילותה רחבת הממדים של מועצת הפליטים הנורווגית (אנ') לסיכול מדיניות התכנון והבניה של ישראל במרחב ירושלים, יהודה והשומרון. ב-2012 חשף את "דו"ח ועדת המאחזים" בראשות השופט אדמונד לוי על מעמדה המשפטי של ישראל ביהודה ובשומרון ב-2015 פרסם את הצהרת ראש הממשלה בנימין נתניהו "בתקופתי לא תקום מדינה פלסטינית". ב-2015 פרסם את פרשת "הדיפלומטים המצייצים" שחשפה כי דיפלומטים ישראלים בשגרירויות בעולם לא רק שאינם מגבים את עמדת ממשלת ישראל. אלא אף תוקפים אותה ומבטאים את עמדתם האישית ברשת החברתית טוויטר. בשלהי 2016 כהנא התלווה בלעדית ליום עבודה עם ראש הממשלה בנימין נתניהו כולל טיסה במסוק חיל האוויר לשדה בוקר. לקראת תחילת כהונת טראמפ חשף את התכנית המדינית של נתניהו לזירה הפלסטינית והערבית. כהנא פרסם לראשונה את החלטת ממשל טראמפ לפרסם את 'עסקת המאה'. ב-2016 ושוב ב-2020 פרסם את הנכונות התקדימית של נשיא רוסיה ולדימיר פוטין להטיל וטו להגנת ישראל במועצת הביטחון. ב-2019 היה בין העיתונאים הישראלים הבודדים שנכנסו בגלוי לנסיכות בחריין לסקר את סדנת בחריין. כהנא היה מהראשונים לקרוא להחלת ריבונות ישראל בשטחי C ולצאת נגד תופעת תג מחיר. באפריל 2021 קרא לנתניהו "להתגמש" ולאפשר למועמד אחר להקים ממשלה לאומית בעקבות המשבר הפוליטי. מדיה וקבצים בנושא אריאל כהנא בוויקישיתוף אתר האינטרנט הרשמי של אריאל כהנא אריאל כהנא, ברשת החברתית פייסבוק אריאל כהנא, ברשת החברתית אקס (טוויטר) אריאל כהנא, ביישום טלגרם הטורים של אריאל כהנא באתר מקור ראשון הטורים של אריאל כהנא בישראל היום עפרה לקס, עניין אישי והפעם עם אריאל כהנא, באתר ערוץ 7, 1 בנובמבר 2018 אריאל כהנא זכה בפרס בני ברית לעיתונות, באתר ישראל היום, 14 באפריל 2022 עדות ניצול פיגוע התאומים: נזרקתי על הרצפה, באתר ערוץ 7, י"ב באלול ה'תשע"א. דוד ורטהיים‏, מחליף לצזנה: אריאל כהנא מונה לכתב המדיני של "ישראל היום", באתר וואלה, 27 במאי 2018 חברי מליאת המועצה. אריאל כהנא, ליבריה, בחצי יום בליבריה, נתניהו שם סוף לדיבורים על בידוד, באתר nrg‏, 4 ביוני 2017. אריאל כהנא, נתניהו אחרי הפגישה עם פוטין: חופש הפעולה האווירי בסוריה יימשך, באתר ישראל היום, 13 בספטמבר 2019. אריאל כהנא, טראמפ בפסגת נאט"ו: "גרמניה שבויה בידיה של רוסיה", באתר ישראל היום, 11 ביולי 2018. אריאל כהנא, הברקסין של אירופה, באתר ישראל היום, 19 בספטמבר 2019. דו"ח משרד החוץ: רבים יותר ובכירים יותר ביקרו בישראל ב-2012, באתר Twitter. אריאל כהנא, הטעות של השמאל: איך העולם רואה את ישראל?, באתר nrg‏, 29 בינואר 2017. אריאל כהנא, עשרת השקרים הגדולים של מערכת הבחירות 2015, באתר nrg‏, 8 במרץ 2015. דונלד טראמפ: "רק משוגע או טיפש לא היה מגיב למתקפת 7 באוקטובר כמו ישראל", סרטון בערוץ "ישראל היום - Israel Hayom", באתר יוטיוב (אורך: 10:41) פומפאו לקראת ביקורו: "החלת ריבונות? ישראל תחליט", באתר ישראל היום, 12 במאי 2020. קורץ: "לא נלחץ על מדינות להימנע מהכרה בירושלים", באתר ישראל היום, 11 ביוני 2018. השגריר שפירו: לא בטוחים אם סוריה תפורק מנשק כימי תוך שנה, באתר nrg‏, 18 בספטמבר 2013. "לא הגיוני שישראל תוותר על חברון ובית אל, בדיוק כפי שארה"ב לא תוותר על פסל החירות", באתר ישראל היום, 7 במאי 2020. "רמת הגולן של ישראל לנצח", באתר ישראל היום, 6 בספטמבר 2018. "נחזור לשלטון, ונצא גם מהסכם הגרעין החדש", באתר ישראל היום, 10 במרץ 2022. מושל פלורידה, רון דה סנטיס: "איראן תשמח למחוק את ישראל - וגם את אמריקה" | ראיון בלעדי ל"ישראל היום", באתר www.israelhayom.co.il המתמודד הרפובליקני ויווק ראמסוואמי: "ארה"ב לא תשים את האזרחים שלה על הקו של מלחמה עם איראן", באתר www.israelhayom.co.il Should Diaspora Jews Have a Say in Israeli Affairs? אריאל כהנא, הזרוע הנעלמה של האיחוד האירופי, באתר חדשות מחלקה ראשונה, ‏8 בדצמבר 2009 מנורבגיה בהתרסה, באתר www.israelhayom.co.il יהודה והשומרון אינם שטח כבוש, באתר www.news1.co.il אריאל כהנא, ראש הממשלה: אם אבחר, לא תקום מדינה פלסטינית, באתר nrg, ‏3 במרץ 2017 אריאל כהנא, דיפלומטים ישראלים משתלחים בטוויטר בממשלת ישראל, באתר nrg, ‏4 בפברואר 2015 בגובה העיניים: כך טסתי עם נתניהו לטיול בדרום, באתר www.makorrishon.co.il זמן טראמפ: נתניהו מגשש לעבר טלטלה מדינית חדשה, באתר www.makorrishon.co.il מסתמן: ראה״מ נתניהו ויו”ר כחול לבן בני גנץ, מתוכננים לצאת בשבוע הבא לוושינגטון לקראת הצגת תכנית השלום האמריקנית., באתר Twitter באופן נדיר: כך הסכימה רוסיה להטיל וטו למען ישראל, באתר www.israelhayom.co.il אופטימיות, גם בלי חותמת בדרכון, באתר www.israelhayom.co.il המהלך הנכון בזמן הנכון, באתר www.news1.co.il אריאל כהנא, "זה לא מתנחלים", 10 ביוני 2011 אריאל כהנא, כתב "ישראל היום" חושב שנתניהו "צריך לוותר, להתגמש. אין לו 61 וצריך לדאוג למדינה" | "רה"מ נתניהו צריך לוותר, להתגמש" - כך טוען אריאל כהנא, הכתב המדיני של ישראל היום: "אין לו 61 וצריך לדאוג למדינה" Benjamin Netanyahu - בנימין נתניהו אריאל... | By ערוץ כנסת | Facebook, באתר www.facebook.com